CELEX: 32017D0258
Language: bg
Date: 2017-02-13 00:00:00
Title: Решение за изпълнение (ЕС) 2017/258 на Комисията от 13 февруари 2017 година относно някои преразгледани цели за ефективност и подходящи мерки, включени в националния план или плана за функционалните блокове въздушно пространство, представен от Швейцария съгласно Регламент (ЕО) № 549/2004 на Европейския парламент и на Съвета, които не са адекватни по отношение на валидните за целия Европейски съюз цели за ефективност, отнасящи се за втория референтен период, както и определяне на задължения за коригиращи мерки (нотифицирано под номер С(2017) 728) (Текст от значение за ЕИП. )

15.2.2017   
            
            
               BG
            
            
               Официален вестник на Европейския съюз
            
            
               L 38/71
            
         РЕШЕНИЕ ЗА ИЗПЪЛНЕНИЕ (ЕС) 2017/258 НА КОМИСИЯТА
   от 13 февруари 2017 година
   относно някои преразгледани цели за ефективност и подходящи мерки, включени в националния план или плана за функционалните блокове въздушно пространство, представен от Швейцария съгласно Регламент (ЕО) № 549/2004 на Европейския парламент и на Съвета, които не са адекватни по отношение на валидните за целия Европейски съюз цели за ефективност, отнасящи се за втория референтен период, както и определяне на задължения за коригиращи мерки
   
      
         (нотифицирано под номер С(2017) 728)
      
   
   (само текстовете на италиански, немски и френски език са автентични)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Споразумението между Европейската общност и Конфедерация Швейцария по въпроси на въздушния транспорт („споразумението“) (1),
   като взе предвид Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (Рамков регламент) (2), и по-специално член 11, параграф 3, буква в) от него,
   като взе предвид Регламент за изпълнение (ЕС) № 390/2013 на Комисията от 3 май 2013 г. за определяне на схема за ефективност на аеронавигационното обслужване и мрежовите функции (3), и по-специално член 15, параграф 3 от него,
   като има предвид, че:
   
               (1)
            
            
               Съгласно Регламент (ЕО) № 549/2004, както е включен в споразумението, държавите членки и Швейцария са длъжни да приемат национален план или план за функционалните блокове въздушно пространство (ФБВП), включително задължителни национални цели или цели на равнище ФБВП, с които се гарантира съгласуваност с целите за ефективност, валидни за целия Съюз. Освен това в посочения регламент се предвижда Комисията да оценява съгласуваността на тези цели въз основа на критериите за оценка, посочени в член 11, параграф 6, буква г). Подробни правила във връзка с това са посочени в Регламент за изпълнение (ЕС) № 390/2013.
            
         
               (2)
            
            
               С Решение за изпълнение 2014/132/ЕС на Комисията (4) бяха приети валидни за целия Съюз цели за ефективност в ключовите области, свързани с безопасността, околната среда, капацитета и разходната ефективност, отнасящи се за втория референтен период (2015—2019 г.).
            
         
               (3)
            
            
               На 30 юни 2015 г. Комисията прие Решение за изпълнение (ЕС) 2015/1056 (5) относно несъгласуваността на определени цели за ефективност, представени от Швейцария, с валидните за целия Европейски съюз цели за ефективност, в което се съдържат и препоръки за преразглеждане на тези цели в ключовите за ефективността области „капацитет“ и „разходна ефективност“.
            
         
               (4)
            
            
               На 2 юли 2015 г. Швейцария представи преразгледан национален план или план на функционалните блокове въздушно пространство, включително преразгледани цели за ефективност.
            
         
               (5)
            
            
               Органът за преглед на ефективността, който е натоварен със задачата да подпомага Комисията при прилагането на схемата за ефективност съгласно член 3 от Регламент за изпълнение (ЕС) № 390/2013, представи на Комисията на 15 октомври 2015 г. доклад за оценка.
            
         
               (6)
            
            
               Оценката на преразгледаните цели за ефективност по отношение на тяхната съгласуваност с валидните за целия Европейски съюз цели за ефективност е направена въз основа на същите критерии и методологии за оценка, които са били използвани при оценката на първоначално представените цели за ефективност и като са взети предвид съответните мерки, предприети от Швейцария, с цел да се гарантира съгласуваност на целите за ефективност с тези, валидни за целия Съюз.
            
         
               (7)
            
            
               По отношение на ключовата за ефективността област „капацитет“, съгласуваността на преразгледаните цели, представени от Швейцария в плана за ефективност за ФБВП EC относно закъснението в управлението на потоците въздушно движение (УПВД) по маршрута беше оценена в съответствие с принципа, посочен в точка 4 от приложение IV към Регламент за изпълнение (ЕС) № 390/2013, като се използват съответните референтни стойности за капацитет за ФБВП, чието прилагане гарантира на равнището на ЕС, че е постигната валидната за целия Съюз цел, изчислена от управителния орган на мрежата и посочена в плана за управление на мрежата (2014—2018/2019 г.) в последния му вариант („план за управление на мрежата“). Тази оценка показа, че въпросните цели не отговарят на съответните референтни стойности и следователно не са съгласувани с валидната за целия Съюз цел за ефективност. Освен това мерките, предприети от Швейцария, са недостатъчни, тъй като те нямат конкретни срокове с конкретни етапи и поради това са неподходящи по отношение на преразглеждането на целите, които трябва да бъдат постигнати.
            
         
               (8)
            
            
               По отношение на ключовата област „разходна ефективност“ целите, изразени в установените единични разходи по маршрута, представени от Швейцария в плана за ефективност за ФБВП EC, бяха оценени в съответствие с принципите, изложени в точка 5 във връзка с точка 1 от приложение IV към Регламент за изпълнение (ЕС) № 390/2013, при отчитане на тенденцията в развитието на установените единични разходи по маршрута през втория референтен период и общо през първия и втория референтен период (2012—2019 г.), броя на единиците обслужване (съгласно прогнозата за въздушното движение) и равнището на установените единични разходи по маршрута в сравнение с държавите членки, за които са налице сходни експлоатационни и икономически условия. Тази оценка показа, че въпросните преразгледани цели все още не са съвместими със съответната цел за ефективност, валидна за целия Съюз, поради посочените по-долу причини. Освен това мерките, предприети от Швейцария, са недостатъчни, тъй като те нямат конкретни срокове с конкретни етапи и поради това са неподходящи по отношение на преразглеждането на целите, които трябва да бъдат постигнати.
            
         
               (9)
            
            
               Що се отнася до Швейцария, нейните преразгледани цели са въз основа на планирано съкращение на установените единични разходи по маршрута през втория референтен период средно с 1,4 % годишно. Това е значително по-малко от предвиденото намаление на средната стойност за целия Съюз на установените единични разходи по маршрута през втория референтен период (– 3,3 % годишно). Също и общо за първия и втория референтен период се планира намалението на установените единични разходи по маршрута да не е в съответствие с валидната за целия Съюз тенденция (– 0,8 % спрямо – 1,7 %). Целта за 2019 г. се основава на планираните установени единични разходи по маршрута през 2019 г., които са значително по-високи (+ 28,1 %) от средния размер на установените единични разходи по маршрута на държавите членки, за които са налице сходни експлоатационни и икономически условия като тези в Швейцария, и с около 38 % по-високи от валидната за целия Съюз цел за ефективността за 2019 г. Освен това се планира установените единични разходи по маршрута през 2015 г. да са с 4,1 % по-високи от действителните разходи през 2014 г. В допълнение, при преразглеждането на целите си Швейцария не преразгледа и не намали установените разходи по маршрута, а само редуцира прогнозите за въздушното движение, изразени в единици обслужване.
            
         
               (10)
            
            
               Следователно е целесъобразно Комисията да излезе с решение относно необходимите коригиращи мерки, които трябва да бъдат предприети от съответните държави членки, за да гарантират, че техните национални надзорни органи ще предложат преразгледани цели за ефективност, за да бъдат отстранени оставащите случаи на несъгласуваност, установени в настоящото решение. Що се отнася до разходната ефективност, предложението за подобни коригиращи мерки следва да бъде определено в съответствие с член 15, параграф 4 от Регламент за изпълнение (ЕС) № 390/2013, с оглед на причините за установените недостатъци и валидните за целия Европейски съюз цели за ефективност. Съгласно Регламент (ЕО) № 549/2004, както е включен в споразумението, и Регламент за изпълнение (ЕС) № 390/2013, Швейцария следва, в допълнение към приемането на коригиращи мерки, да докладва на Комисията елементите, доказващи тяхната съгласуваност с настоящото решение. Комисията следва да бъде информирана и за двете в срок от два месеца от нотифицирането на настоящото решение.
            
         
               (11)
            
            
               С цел да се отстрани несъгласуваността по отношение на ключовата за ефективността област „капацитет“, следва да се гарантира, че коригиращите мерки водят до преразгледани цели за ефективност, които са в съответствие с референтните стойности за капацитета за ФБВП, определени в плана за управление на мрежата.
            
         
               (12)
            
            
               С цел да се отстрани несъгласуваността по отношение на ключовата за ефективността област „разходна ефективност“, следва да се гарантира, че коригиращите мерки водят до преразгледани цели за ефективност.
            
         
               (13)
            
            
               Комисията проведе консултации с Швейцария по настоящото решение, в съответствие с член 19, параграф 2 от споразумението.
            
         
               (14)
            
            
               Комитетът за единно небе не даде становище. Беше счетено за необходимо изготвянето на акт за изпълнение и председателят представи проекта на акт за изпълнение на апелативния комитет за допълнително обсъждане. Апелативният комитет не представи становище,
            
         ПРИЕ НАСТОЯЩОТО РЕШЕНИЕ:
   Член 1
   Целите за ефективност по отношение на ключовите за ефективността области „капацитет“ и „разходна ефективност“, включени в приложение I, и съответните мерки, включени в преразгледания план за ефективност за ФБВП EC, представен от Швейцария съгласно Регламент (ЕО) № 549/2004, както е включен в споразумението, не са адекватни по отношение на валидните за целия Европейски съюз цели за ефективност, отнасящи се за втория референтен период, определени в Решение за изпълнение 2014/132/ЕС.
   Член 2
   По отношение на ФБВП EC Швейцария трябва да предприеме коригиращи мерки по отношение на неговите цели за ефективност в ключовите за ефективността области „капацитет“ и „разходна ефективност“, като се вземат предвид препоръките, посочени в приложение II.
   Член 3
   Адресат на настоящото решение е Конфедерация Швейцария.
   
      Съставено в Брюксел на 13 февруари 2017 година.
      
         
            За Комисията
         
         Violeta BULC
         
            Член на Комисията
         
      
   
   
      (1)  ОВ L 114, 30.4.2002 г., стр. 73.
   
      (2)  ОВ L 96, 31.3.2004 г., стр. 1.
   
      (3)  ОВ L 128, 9.5.2013 г., стр. 1.
   
      (4)  Решение за изпълнение 2014/132/ЕС на Комисията от 11 март 2014 година за определяне на валидни за целия Европейски съюз цели за ефективност на мрежата за управление на въздушното движение и алармени прагове, отнасящи се за втория референтен период 2015—2019 г. (ОВ L 71, 12.3.2014 г., стр. 20).
   
      (5)  Решение за изпълнение (ЕС) 2015/1056 на Комисията от 30 юни 2015 година относно несъгласуваността на определени цели, включени в националния план или плана за функционалните блокове въздушно пространство, представен от Швейцария съгласно Регламент (ЕО) № 549/2004 на Европейския парламент и на Съвета, с валидните за целия Европейски съюз цели за ефективност, отнасящи се за втория референтен период, както и препоръки за изменение на тези цели (ОВ L 171, 2.7.2015 г., стр. 18).
   
      ПРИЛОЖЕНИЕ I
      
         Цели за ефективност в ключовите за ефективността области „капацитет“ и „разходна ефективност“, включени в преразгледания национален план или плана за функционалните блокове въздушно пространство (ФБВП), представен от Швейцария съгласно Регламент (ЕО) № 549/2004, които не са адекватни по отношение на валидните за целия Европейски съюз цели за ефективност, отнасящи се за втория референтен период
      
      
         В КЛЮЧОВАТА ЗА ЕФЕКТИВНОСТТА ОБЛАСТ „КАПАЦИТЕТ“
      
      Закъснение в управлението на потоците въздушно движение (УПВД) по маршрута в минути/полет
      
                  ДЪРЖАВА ЧЛЕНКА
               
               
                  ФБВП
               
               
                  Цел за капацитета по маршрута на равнище ФБВП
               
            
                  2015 г.
               
               
                  2016 г.
               
               
                  2017 г.
               
               
                  2018 г.
               
               
                  2019 г.
               
            
                  
                     [Белгия/Люксембург]
                  
               
               
                  ФБВП EC
               
               
                  0,48
               
               
                  0,49
               
               
                  0,48
               
               
                  0,47
               
               
                  В съответствие (0,43)
               
            
                  
                     [Франция]
                  
               
            
                  
                     [Германия]
                  
               
            
                  
                     [Нидерландия]
                  
               
            
                  Швейцария
               
            
         В КЛЮЧОВАТА ЗА ЕФЕКТИВНОСТТА ОБЛАСТ „РАЗХОДНА ЕФЕКТИВНОСТ“
      
      Легенда
      
                  Означение
               
               
                  Позиция
               
               
                  Единици
               
            
                  (А)
               
               
                  Общи установени разходи по маршрута
               
               
                  (в номинално изражение и в национална валута)
               
            
                  (Б)
               
               
                  Темп на инфлация
               
               
                  (%)
               
            
                  (В)
               
               
                  Инфлационен индекс
               
               
                  (2009 г. = 100)
               
            
                  (Г)
               
               
                  Общи установени разходи по маршрута
               
               
                  (в реални цени от 2009 г. и в национална валута)
               
            
                  (Д)
               
               
                  Общо единици обслужване по маршрута
               
               
                  (ОЕО)
               
            
                  (Е)
               
               
                  Установени единични разходи (УЕР) по маршрута
               
               
                  (в реални цени от 2009 г. и в национална валута)
               
            ФБВП EC
      
         Зона за събиране на такси: Швейцария — валута: CHF
      
      
                   
               
               
                  2015 г.
               
               
                  2016 г.
               
               
                  2017 г.
               
               
                  2018 г.
               
               
                  2019 г.
               
            
                  (А)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (Б)
               
               
                  – 1,00 %
               
               
                  0,00 %
               
               
                  0,50 %
               
               
                  1,00 %
               
               
                  1,00 %
               
            
                  (В)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (Г)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (Д)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 537 031 
               
            
                  (Е)
               
               
                  
                     109,89
                  
               
               
                  
                     107,24
                  
               
               
                  
                     106,37
                  
               
               
                  
                     103,79
                  
               
               
                  
                     102,05
                  
               
            
   
      ПРИЛОЖЕНИЕ II
      
         ПРЕДЛОЖЕНИЕ ЗА КОРИГИРАЩИ МЕРКИ
      
      Следното предложение за коригиращи действия в областта на разходната ефективност може да бъде изпълнено в краткосрочен план, като се вземат предвид взаимовръзките с останалите ключови области за ефективността, както и възможностите за инвестиции.
      Предложение за коригиращи мерки:
      Въздушно движение: В сравнение с информацията, предоставена в първоначалния план за ефективност, през юли 2015 г. Швейцария вече беше преразгледала и повишила планираното движение за втория референтен период (средно + 3,5 %), което постави планираната прогноза за движението между ниския и базовия сценарий на STATFOR от февруари 2015 г. Въпреки това, въз основа на данните за действителното движение за 2015 г. и последната прогноза на STATFOR (февруари 2016 г.) се предлага прогнозата за планираното движение отново да бъде повишена, така че да отразява последната налична информация.
      Адаптирането на планираното въздушно движение за 2018 г. и 2019 г. би довело до тенденция в развитието на установените единични разходи по маршрута през втория референтен период от – 2,3 % годишно, което е по-близо до валидната за целия Съюз тенденция (– 3,3 % годишно), и до тенденция в развитието на установените единични разходи по маршрута общо през първия и втория референтен период от – 1,4 % годишно, което е по-близо до целта, валидна за целия Европейски съюз (– 1,7 % годишно).